ai4bharat/Pralekha huggingface dataset:
మంత్రిమండలి
ప్రధాన మంత్రిఆవాస్ యోజన - గ్రామీణ్  ని 2021 మార్చి తరువాత కూడా 2024 మార్చి వరకుఅమలుపరచడానికి ఆమోదం తెలిపిన మంత్రిమండలి
దీనితో గ్రామీణప్రాంతాల లో ‘అందరి కోసం గృహ నిర్మాణాని’ కి పూచీ లభిస్తుంది
ఈ పథకం లోభాగం గా మొత్తం 2.95 కోట్ల గృహాల ను నిర్మించాలి అనేది లక్ష్యం కాగా వాటిలో మిగతా 155.75లక్షల గృహాల నిర్మాణాని కి గాను ఆర్థిక సహాయాన్ని అందించడం జరుగుతుంది
దీనికి 2,17,257 కోట్లరూపాయల మేర ఆర్థిక భారం పడుతుంది, అందులో కేంద్రం వాటా 1,25,106 కోట్లరూపాయలు గా ఉంది
ప్రధాన మంత్రి ఆవాస్ యోజన - గ్రామీణ్  ని 2021వ సంవత్సరం మార్చి నెల తరువాత సైతం కొనసాగించడం కోసం గ్రామీణ అభివృద్ధి విభాగం తీసుకు వచ్చిన ఒక ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రిమండలి సమావేశం ఆమోదాన్ని తెలిపింది. దీని లో భాగం గా ఈ పథకం లో మొత్తం 2.95 కోట్ల గృహాల ను నిర్మించాలి అనేది లక్ష్యం గా ఉండగా 2021 మార్చి 31 నాటికి మిగతా 155.75 లక్షల ఇళ్ళ నిర్మాణాని కి ఆర్థిక సహాయాన్ని సమకూర్చడం జరుగుతుంది.
మంత్రివర్గం తెలిపిన ఆమోదం తాలూకు వివరాలు ఈ కింది విధం గా ఉన్నాయి:
• 2.95 కోట్ల గృహాల ను నిర్మించాలన్న మొత్తం లక్ష్యం లో భాగం గా మిగతా ఆవాసాల నిర్మాణ కార్యాలను పూర్తి చేయడం కోసం ఇప్పటి ప్రమాణాల ను అనుసరించి 2021 మార్చి తరువాత సైతం 2024 వ సంవత్సరం మార్చి నెల వరకు పిఎమ్ఎవై-జి ని కొనసాగించడం;
• పిఎమ్ఎవై-జి లో భాగం గా గ్రామీణ ప్రాంతాల లో 2.95 కోట్ల ఆవాసాలు అనే సమగ్ర లక్ష్యాన్ని చేరుకోవడం కోసం మిగిలిన 155.75 లక్షల గృహాల నిర్మాణానికి గాను మొత్తం ఆర్థిక భారం 2,17,257 కోట్ల రూపాయలు  గా ఉంది. ఎన్ఎబిఎఆర్ డి  కు వడ్డీ ని చెల్లించడానికి గాను 18,676 కోట్ల రూపాయల మేరకు అదనం గా అవసరమవుతుంది;
• ఇబిఆర్ ను దశల వారీ పద్దతి లో సమాప్తం చేయడం తో పాటు పూర్తి పథకాని కి ఆర్థిక సహాయానికి సంబంధించి సకల బడ్జెటు రూపేణా సహాయం  ద్వారా సర్దుబాటు చేసే విషయం లో నిర్ణయాన్ని ఆర్థిక మంత్రిత్వ శాఖ ను సంప్రదించి తీసుకోవడం జరుగుతుంది;
• అసమ్, ఇంకా త్రిపుర ను మినహాయించి ప్రతి ఒక్క చిన్న రాష్ట్రం అంటే హిమాచల్ ప్రదేశ్, హరియాణా, గోవా, పంజాబ్, ఉత్తరాఖండ్, ఈశాన్య ప్రాంత రాష్ట్రాల కు మరియు జమ్ము కశ్మీర్ మినహా అన్ని కేంద్ర పాలిత ప్రాంతాల కు పరిపాలన సంబంధి నిధి యొక్క కేంద్రం వాటా  నుంచి ఏటా అదనం గా 45 లక్షల రూపాయల ను విడుదల చేయడం; అది ఆయా రాష్ట్రాలు / కేంద్ర పాలిత ప్రాంతాలకు విడుదల చేసిన 1.70 శాతం పరిపాలన సంబంధి నిధి కంటే అదనం గా ఉండగలదు;
• ప్రోగ్రామ్ మేనేజ్ మెంట్ యూనిట్  మరియు నేశనల్ టెక్నికల్ సపోర్ట్ ఏజెన్సీ  లను 2023-24 ఆర్థిక సంవత్సరం వరకు కొనసాగించడం.
లాభాలు:
ఈ పథకాన్ని 2024వ సంవత్సరం మార్చి వరకు కొనసాగించడం వల్ల పిఎమ్ఎవై-జి లో భాగం గా లక్ష్యం గా నిర్దేశించుకున్న 2.95 కోట్ల గృహాల లో మిగిలిన 155.75 లక్షల కుటుంబాల కు కనీస సౌకర్యాల తో కూడిన పక్కా ఇళ్ళ నిర్మాణాని కి గాను ద్రవ్య సహాయాన్ని అందజేయడం జరుగుతుంది. దీని వల్ల గ్రామీణ ప్రాంతాల లో ‘‘అందరికీ గృహ వసతి కల్పన’’ అనే లక్ష్యాన్ని సాధించడానికి వీలవుతుంది
2021వ సంవత్సరం నవంబర్ 29వ తేదీ నాటికి పిఎమ్ఎవై-జి లో భాగం గా మొత్తం లక్ష్యం అయినటువంటి 2.95 కోట్ల గృహాల లో నుంచి 1.65 కోట్ల గృహాల ను నిర్మించడం జరిగింది. 2.02 కోట్ల గృహాలు, ఏవయితే ఎస్ఇసిసి 2011 డేటాబేస్ ఆధారం గా పర్మనెంట్ వెయిటింగ్ లిస్ట్ కు దాదాపు సమానం గా ఉన్నాయో, 2022వ సంవత్సరం ఆగస్టు 15వ తేదీ గా పెట్టుకొన్నటువంటి తుది గడువు ల్లా పూర్తి కాగలవన్న అంచనా ఉంది. ఈ కారణం గా 2.95 కోట్ల గృహాల మొత్తం లక్ష్యాన్ని సాధించడానికి ఈ పథకాన్ని 2024 మార్చి నెల వరకు కొనసాగించవలసిన అవసరం ఉన్నది.
సాంఘిక న్యాయం, మరియు సాధికారత మంత్రిత్వ శాఖ
కేంద్రీయ జాబితా లోని ఇతర వెనుకబడిన తరగతుల లోపల ఉప వర్గీకరణ అంశాన్ని పరిశీలించడం కోసం రాజ్యాంగ 340వ అధికరణం పరిధి లో ఏర్పాటు చేసిన కమిశన్ యొక్క పదవీకాలాన్ని పొడిగించేందుకు ఆమోదం తెలిపిన మంత్రివర్గం
కేంద్రీయ జాబితా లోని ఇతర వెనుకబడిన తరగతుల లోపల ఉప వర్గీకరణ అంశాన్ని పరిశీలించడం కోసం రాజ్యాంగం లోని 340వ అధికరణం లో భాగం గా ఏర్పాటు చేసిన కమిశన్ యొక్క పదవీకాలాన్ని 2019వ సంవత్సరం జులై 31వ తేదీ అనంతరం ఆరు నెలలు మరియు 2020వ సంవత్సరం జనవరి 31వ తేదీ వరకు పొడిగించేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ప్రయోజనాలు
ప్రతిపాదిత పదవీకాలాన్ని విస్తరించడం కమిశన్ కు సంబంధిత వర్గాల తో సంప్రదింపులు జరిపిన తరువాత ఒబిసి ల ఉప వర్గీకరణ అంశం పైన ఒక విపుల నివేదిక ను సమర్పించేందుకు వీలు కల్పిస్తుంది.
(
హోం మంత్రిత్వ శాఖ
జాతీయ క్రీడల దినోత్సవం సందర్భంగా క్రీడాకారులకు శ్రీ అమిత్ షా శుభాకాంక్షలు
క్రీడల పట్ల అభిరుచి, కష్టపడేతత్వంతో దేశం గర్వపడేలా చేస్తున్న ఆటగాళ్లకు వందనం: అమిత్ షా
ఖేలో ఇండియా, ఫిట్ ఇండియా వంటి కార్యక్రమాల ద్వారా క్రీడలను ప్రోత్సహించడానికి, యువ ప్రతిభకు సానబెట్టడానికి మోదీ ప్రభుత్వం కట్టుబడి ఉంది, కీలక పాత్ర పోషిస్తోంది: అమిత్ షా
హాకీ మాంత్రికుడు మేజర్ ధ్యాన్చంద్ జయంతి సందర్భంగా నివాళులు అర్పించిన కేంద్ర హోంమంత్రి
తన ప్రతిభతో మూడు ఒలింపిక్ బంగారు పతకాలు సాధించడంతోపాటు, కోట్లాది మందిని మంత్రముగ్ధుల్ని చేసిన గొప్ప వ్యక్తి ధ్యాన్ చంద్: అమిత్ షా
ధ్యాన్చంద్ ప్రతిభ, విజయాలు, దేశభక్తి భవిష్యత్ తరాలకు స్ఫూర్తినిస్తూనే ఉంటుంది: అమిత్ షా
జాతీయ క్రీడల దినోత్సవం సందర్భంగా క్రీడాకారులందరికీ కేంద్ర హోంశాఖ మంత్రి శ్రీ అమిత్ షా శుభాకాంక్షలు తెలిపారు. ఆటల పట్ల తరగని ఇష్టం, కష్టపడేతత్వంతో దేశం గర్వపడేలా చేస్తున్న ఆటగాళ్లకు వందనం చేస్తున్నానంటూ ట్వీట్ చేశారు. ఖేలో ఇండియా, ఫిట్ ఇండియా వంటి కార్యక్రమాల ద్వారా క్రీడలను ప్రోత్సహించడంలో, యువ ప్రతిభకు మెరుగులు దిద్దడంలో మోదీ ప్రభుత్వం నిబద్ధతతో ఉందని, కీలక పాత్ర పోషిస్తోందని అమిత్ షా పేర్కొన్నారు.
హాకీ మాంత్రికుడు మేజర్ ధ్యాన్చంద్ జయంతి సందర్భంగా కేంద్ర హోంమంత్రి నివాళులు అర్పించారు. అద్భుత ప్రతిభతో మూడు ఒలింపిక్ బంగారు పతకాలు సాధించడంతోపాటు, కోట్లాది మందిని మంత్రముగ్ధుల్ని చేసిన గొప్ప వ్యక్తి ధ్యాన్చంద్ అని ప్రశంసించారు. ఆయన ప్రతిభ, సాధించిన విజయాలు, దేశభక్తి భవిష్యత్ తరాలకు స్ఫూర్తినిస్తూనే ఉంటుందని ట్వీట్లో అమిత్ షా పేర్కొన్నారు.
మేజర్ ధ్యాన్చంద్ 1905 ఆగస్టు 29వ తేదీన జన్మించారు. హాకీ మాంత్రికుడిగా ఖ్యాతి గడించిన ధ్యాన్చంద్ గౌరవార్ధం, ఆయన పుట్టినరోజును జాతీయ క్రీడల దినోత్సవంగా ఏటా భారత్ నిర్వహిస్తోంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
వినూత్న ఆలోచనలను ప్రోత్సహించడానికి, అభివృద్ధి చేయడానికి ఎంఎస్ఎంఈ ఛాంపియన్స్ పథకం కింద ఎంఎస్ఎంఈ ఆవిష్కరణల పథకం అమలు
దేశంలో ఇంక్యుబేషన్ కేంద్రాల సంఖ్య పెరుగుతోంది. నీతి ఆయోగ్, అటల్ ఇంక్యుబేషన్ సెంటర్లు  అందించిన సమాచారం ప్రకారం, ఏఐసీల సంఖ్య 2017లోని 13 నుంచి 2022లో 69కి పెరిగింది. దీనికి తోడు, సూక్ష్మ, చిన్న, మధ్యతరహా పరిశ్రమల మంత్రిత్వ శాఖ ఎంఎస్ఎంఈ ఛాంపియన్స్ పథకం కింద ఎంఎస్ఎంఈ ఆవిష్కరణల పథకాన్ని అమలు చేస్తోంది. వినూత్న ఆలోచనలను ప్రోత్సహించడానికి, అభివృద్ధి చేయడానికి 2022 మార్చిలో దీనిని ప్రారంభించింది. ఈ పథకం ప్రారంభించినప్పటి నుంచి, వ్యాపార ఇంక్యుబేటర్లుగా పని చేయడానికి 632 హోస్ట్ ఇన్స్టిట్యూట్లను  గుర్తించడం జరిగింది.
గత ఐదు సంవత్సరాల్లో, దేశవ్యాప్తంగా 56 అటల్ ఇంక్యుబేషన్ కేంద్రాలు , 14 అటల్ సామాజిక ఆవిష్కరణల కేంద్రాలను అటల్ ఇన్నోవేషన్ మిషన్  ఏర్పాటు చేసింది. గత ఐదు సంవత్సరాలలో స్థాపించిన అటల్ ఇంక్యుబేషన్ కేంద్రాల జాబితా అనుబంధం-Iలో జత చేయడం జరిగింది.
ఎయిమ్ మార్గదర్శకాల ప్రకారం, అంకుర సంస్థలకు తగిన భౌతిక మౌలిక సదుపాయాలు కల్పించడంతో పాటు వాటికి మార్గదర్శకత్వం చేయడానికి 5-6 మంది సభ్యుల బృందాన్ని కలిగి ఉండడం, ఆయా రంగాల నిపుణుల అందుబాటును నిర్ధరించడం ప్రతి ఇంక్యుబేషన్ కేంద్రానికి తప్పనిసరి. అటల్ ఇన్నోవేషన్ మిషన్ అనేది మన దేశంలో ఆవిష్కరణలు, వ్యవస్థాపకత సంస్కృతిని ప్రోత్సహించడానికి 2016లో ప్రారంభించిన ఒక కార్యక్రమం. ఈ మిషన్లో భాగంగా విశ్వవిద్యాలయాలు, పరిశోధన సంస్థలు, కార్పొరేట్ సంస్థలు మొదలైన వాటిలో అటల్ ఇంక్యుబేషన్ కేంద్రాల పేరుతో ప్రపంచ స్థాయి ఇంక్యుబేటర్లను ఎయిమ్ ఏర్పాటు చేస్తోంది. నీతి ఆయోగ్ అందించిన సమాచారం ప్రకారం, ఈ కార్యక్రమం ప్రారంభం నుంచి 69 ఏఐసీల ద్వారా 3052 అంకుర సంస్థలు ద్వారా రూపుదిద్దుకున్నాయి. వీటిలో 954 మహిళల నేతృత్వంలోని అంకుర సంస్థలు. ఈ అంకుర సంస్థలు దేశవ్యాప్తంగా 15,506 ఉద్యోగాలను సృష్టించాయి.
ప్రధాన మంత్రి కార్యాలయం
విశ్వభారతిలో ఫిబ్రవరి 19 స్నాతకోపన్యాసం చేయనున్న ప్రధానమంత్రి
ప్రధానమంత్రి శ్రీ నరేంద్రమోదీ2021 ఫిబ్రవరి 19వ తేదీ ఉదయం 11 గంటలకు విశ్వభారతి స్నాతకోత్సవంలో వీడియో కాన్ఫరెన్సు ద్వారా ప్రసంగించనున్నారు. పశ్చిమబెంగాల్ గవర్నర్, విశ్వభారతి రెక్టార్ శ్రీ జగదీప్ ధన్ఖార్, కేంద్ర విద్య శాఖ మంత్రి డాక్టర్ రమేష్ పోఖ్రియాల్ నిశాంక్, కేంద్ర విద్యా శాఖ సహాయమంత్రి శ్రీ సంజయ్ ధోత్రే ఈ కార్యక్రమంలో పాల్గొననున్నారు. ఈ స్నాతకోత్సవంలో మొత్తం 2చ535 మంది తమ డిగ్రీ పట్టాలను అందుకోనున్నారు.
విశ్వభారతి గురించి:
విశ్వభారతిని గురుదేవ్ రబీంద్రనాథ్ ఠాగూర్ 1921లో స్థాపించారు. దేశంలో ని పురాతన కేంద్రీయవిశ్వవిద్యాలయం.అలాగే ఇది పార్లమెంటు చట్టం ద్వారా జాతీయ ప్రాధాన్యత కలిగిన విశ్వవిద్యాలయంగా గుర్తింపు పొందింది. ఇతర ప్రాంతాలలోని ఆధునిక విశ్వవిద్యాలయాలు అనుసరిస్తున్న ఫార్మెట్ను అనుసరిస్తున్నప్పటికీ ఈ విశ్వవిద్యాలయం గురుదేవ్ రబీంద్రనాథ్ ఠాగూర్ రూపొందించిన బోధన పద్థతిని అనుసరిస్తోంది.
ప్రధాన మంత్రి కార్యాలయం
ఫార్మా పరిశ్రమకు చెందిన నాయకులతో సంభాషించిన - ప్రధానమంత్రి
ప్రధానమంత్రి శ్రీ నరేంద్ర మోదీ, ఔషధ పరిశ్రమలకు చెందిన నాయకుల తో దృశ్య మాధ్యమం ద్వారా సంభాషించారు. మహమ్మారికి వ్యతిరేకంగా పోరాటం లో ఫార్మా రంగం పోషించిన కీలక పాత్రను ప్రధానమంత్రి ఈ సందర్భంగా ప్రశంసించారు.
ఇటువంటి క్లిష్ట పరిస్థితుల్లో కూడా ఫార్మా పరిశ్రమ చేస్తున్న కృషి ని ప్రధానమంత్రి శ్రీ మోదీ ప్రశంసించారు.
ఫార్మా పరిశ్రమ ప్రయత్నాల వల్ల నే, ఈరోజు భారతదేశం " ప్రపంచ ఔషధశాల" గా గుర్తింపు పొందిందని, ప్రధానమంత్రి శ్రీ మోదీ అభివర్ణించారు. మహమ్మారి సమయంలో ప్రపంచంలోని 150 కి పైగా దేశాలకు అవసరమైన మందులను, భారతదేశం అందుబాటులో ఉంచిందని, ఆయన పేర్కొన్నారు. అనేక సవాళ్లు ఎదురైనప్పటికీ, భారత ఫార్మా పరిశ్రమ, గత ఏడాది ఎగుమతుల్లో 18 శాతం వృద్ధిని నమోదు చేసిందని, ఇది దాని సామర్థ్యాన్ని చూపుతుందని, ప్రధానమంత్రి పేర్కొన్నారు.
వైరస్ యొక్క రెండవ దశతో పాటు ఈ దశలో పెరుగుతున్న కేసుల సంఖ్య గురించి ప్రధానమంత్రి శ్రీ మోదీ ప్రస్తావిస్తూ, అవసరమైన అనేక ఔషధాల ఉత్పత్తిని పెంచడానికి ఫార్మా పరిశ్రమ చేసిన కృషిని ప్రశంసించారు. రెమ్డెసివిర్  వంటి ఇంజెక్షన్ల ధరను తగ్గించినందుకు ఆయన వారిని మెచ్చుకున్నారు. మందులు మరియు అవసరమైన వైద్య పరికరాల సరఫరా సజావుగా సాగాలని, ఎటువంటి ఇబ్బందులు లేని సరఫరా వ్యవస్థ కొనసాగాలనీ, ప్రధానమంత్రి శ్రీ మోదీ, ఫార్మా పరిశ్రమ వర్గాలను కోరారు. లాజిస్టిక్స్, రవాణా వంటి సౌకర్యాల కోసం, ప్రభుత్వ మద్దతు ఉంటుందని కూడా ప్రధానమంత్రి శ్రీ మోదీ ఈ సందర్భంగా పేర్కొన్నారు.
కోవిడ్తో పాటు భవిష్యత్తులో సంభవించే బెదిరింపులపై మరింత పరిశోధనలు చేయాలని ఆయన పరిశ్రమ వర్గాలను కోరారు. వైరస్ ను ఎదుర్కోవడంలో ముందడుగు వేయడానికి, ఇది, మనకు, ఎంతగానో సహాయపడుతుందని ఆయన అన్నారు.
ఫార్మా పరిశ్రమ సహకారం కోరుతూ, కొత్త ఔషధాలు మరియు నియంత్రణ ప్రక్రియల కోసం ప్రభుత్వం సంస్కరణలు చేపడుతుందని, ప్రధానమంత్రి శ్రీ మోదీ, ఈ సందర్భంగా, హామీ ఇచ్చారు.
ఈ సందర్భంగా, ఫార్మా పరిశ్రమ నాయకులు మాట్లాడుతూ, ప్రభుత్వం నుండి తమకు అందుకున్న సహాయ సహకారాలను, ప్రశంసించారు. తయారీ మరియు రవాణా కార్యకలాపాలను పర్యవేక్షిస్తూ, ఔషధాల లభ్యతను నిర్ధారించడం కోసం గత ఏడాది వారు చేసిన ప్రయత్నాలను, వారు ప్రధానమంత్రి కి వివరించారు. తయారీ, రవాణా, లాజిస్టిక్స్ తో పాటు ఇతర అనుబంధ సేవల కోసం ఫార్మా హబ్ లలో కార్యకలాపాలను గరిష్ట స్థాయిలో నిర్వహిస్తున్నట్లు వారు పేర్కొన్నారు. కొన్ని ఔషధాల కోవిడ్ చికిత్స ప్రోటోకాల్ కు అపూర్వమైన డిమాండ్ పెరిగిన నేపథ్యంలో, దేశంలో మొత్తం ఔషధ డిమాండ్ ను తీర్చడానికి తీసుకుంటున్న చర్యలపై సమాచారాన్ని వారు ఈ సందర్భంగా ఒకరికొకరు తెలియజేసుకున్నారు.
ఈ సమావేశంలో - కేంద్ర ఆరోగ్య మంత్రి శ్రీ హర్ష వర్ధన్; కేంద్ర ఆరోగ్య శాఖ సహాయ మంత్రి శ్రీ అశ్వినీ కుమార్ చౌబే; కేంద్ర రసాయనాలు, ఎరువుల శాఖ మంత్రి శ్రీ డి.వి.సదానంద గౌడ; కేంద్ర సహాయ మంత్రి  శ్రీ మాన్ సుఖ్ మాండవీయ; ప్రధానమంత్రి ముఖ్య కార్యదర్శి, నీతీ ఆయోగ్ సభ్యుడు  డాక్టర్ వి.కే.పాల్; క్యాబినేట్ కార్యదర్శి; కేంద్ర ఆరోగ్య శాఖ కార్యదర్శి; కేంద్ర ఫార్మాస్యూటికల్ కార్యదర్సి; ఐ.సి.ఎం.ఆర్. డైరెక్టర్ జనరల్ డాక్టర్ బలరాం భార్గవ తో సహా కేంద్ర మంత్రిత్వ శాఖలు, ఇతర కేంద్ర ప్రభుత్వ శాఖలకు చెందిన పలువురు అధికారులు కూడా కూడా పాల్గొన్నారు.
రక్షణ మంత్రిత్వ శాఖ
యువతను బాధ్యతాయుతమైన పౌరులుగా తీర్చిదిద్దడానికి ఎన్సిసి కట్టుబడి ఉంది; భవిష్యత్ సవాళ్లకు వారిని సన్నద్ధం చేయడమే ఎన్సిసి క్యాడెట్ల శిక్షణ తత్వం: డిజి ఎన్సిసి
రిపబ్లిక్ డే పరేడ్లో పాల్గొననున్న ఎన్సిసి క్యాడెట్లు;
నేషనల్ క్యాడెట్ కాప్స్ డైరెక్టర్ జనరల్ లెఫ్టినెంట్ జనరల్ తరుణ్ కుమార్ ఐచ్ మాట్లాడుతూ.."యువతను బాధ్యతాయుతమైన పౌరులుగా తీర్చిదిద్దడానికి ఎన్సిసి కట్టుబడి ఉందని, వారు దేశ నిర్మాణంలో ఎంతో కృషి చేస్తారని అన్నారు. 2021 జనవరి 08న న్యూఢిల్లీలో మీడియాతో మాట్లాడిన డైరెక్టర్ జనరల్..జనవరి 26 న జరిగే రిపబ్లిక్ డే పరేడ్లో ఎన్సిసి క్యాడెట్ల బాలురు, బాలికలు పాల్గొంటారన్నారు.ఢిల్లీ కంటోన్మెంట్లోని కరియప్ప పరేడ్ గ్రౌండ్లో 04 జనవరి 2021 న ప్రారంభమైన రిపబ్లిక్ డే క్యాంప్, ఆర్డిసి -2021 లో పాల్గొన్న వారి నుండి ఈ క్యాడెట్లను ఎంపిక చేస్తారు. 380 మంది బాలికలతో పాటు మొత్తం వెయ్యి మంది ఉన్న ఈ నెల రోజుల శిబిరంలో..దేశంలోని 28 రాష్ట్రాలు, 9 కేంద్ర పాలిత ప్రాంతాలనుండి పాల్గొంటున్నారు. పరెడ్లో పాల్గొనే క్యాడెట్లను అందించడంతో పాటు పలు సాంస్కృతిక కార్యక్రమాల ద్వారా మన దేశం యొక్క గొప్ప సంస్కృతిని మరియు సాంప్రదాయాలను చాటేలా చేయడమే రిపబ్లిక్ డే క్యాంప్ యొక్క లక్ష్యం అని చెప్పారు. ఈ కార్యక్రమం గణతంత్ర దినోత్సవం నుండి 28, జనవరి 2021 న ప్రధాని ఎన్సిసి క్యాంపును సందర్శించే వరకూ కొనసాగుతుందన్నారు.
ఈ శిక్షణలో క్యాడెట్లు సాధించిన నైపుణ్యాలు..28 జనవరి 2021 న ప్రధానమంత్రి ముందు ప్రదర్శించబడతాయి.అది కవాతు చేసే బృందాలతో పాటు శక్తివంతమైన సాంస్కృతిక ప్రదర్శన" అని ఆయన చెప్పారు. రక్షణ మంత్రి శ్రీ రాజనాథ్ సింగ్ మరియు రక్షణశాఖ సహాయ మంత్రి శ్రీ శ్రీపద్ యెశో నాయక్ 2021 జనవరి 28న క్యాంప్ ముగింపు కార్యక్రమానికి విచ్చేస్తారు.
శిబిరానికి హాజరయ్యే క్యాడెట్లు, వ్రాత పరీక్ష, ఆర్మ్స్ డ్రిల్, మైక్రోలైట్ ఫ్లయింగ్ మరియు ఉత్తమ క్యాడెట్ పోటీ వంటి అనేక కార్యక్రమాల్లో పాల్గొంటారు. శిబిరంలో అనేక పోటీలు జరుగుతాయి. జనవరి 28న స్వయంగా ప్రధాని చేతుల మీదుగా అందుకునే గౌరవనీయ ప్రధానమంత్రి బ్యానర్ కోసం ఇందులోని మొత్తం 17 డైరెక్టరేట్లు పోటీపడతాయి.
క్యాడెట్ల శిక్షణకార్యక్రమం మరింత మెరుగుపరచబడిందని, మన యువతలో మారుతున్న ఆకాంక్షలు మరియు సమాజం యొక్క అంచనాలకు అనుగుణంగా ఇప్పుడు శిక్షణా కార్యక్రమం ఉందని లెఫ్టినెంట్ జనరల్ తరుణ్ కుమార్ ఐచ్ అన్నారు. భవిష్యత్ సవాళ్లకు వారిని సన్నద్ధం చేయడానికి, వ్యక్తిత్వ వికాసం, నాయకత్వ లక్షణాలు మరియు క్యాడెట్ల నైపుణ్యాలను మెరుగుపరచడంపై ఇప్పుడు దృష్టి కేంద్రీకరించబడిందన్నారు.
యువత సాధికారత, దేశ నిర్మాణం, సామాజిక ఆంశాలపై అవగాహన కార్యక్రమాలు, సమాజ అభివృద్ధి కార్యక్రమాలు, వాతావరణ పరిరక్షణ, ఆటలు, సాహస యాత్రలు వంటి రంగాలలో ఎన్సిసి సాధించిన ప్రధాన విజయాలను డిజి ఎన్సిసి ప్రముఖంగా ప్రస్తావించింది.
కొవిడ్-19 సంక్షోభ సమయంలో 1,39,961 మంది క్యాడెట్లు మరియు 21,380 మంది సిబ్బంది సహకారాన్ని ఆయన ప్రశంసించారు. ట్రాఫిక్ నిర్వహణ, ఆహార పంపిణీ మరియు నిత్యావసర వస్తువుల పంపిణీ, లైన్ల నిర్వహణ మరియు సామాజిక సేవ వంటి వివిధ కార్యకలాపాలను చేపట్టడం ద్వారా మాజీ 'ఎన్సిసి యోగ్డాన్' ఫ్రంట్లైన్ కరోనా యోధులుగా ఉన్నారు. భౌతిక దూరం పాటించేలా చూడ్డం, సరఫరా గొలుసు నిర్వహణ, సీనియర్ సిటిజన్లకు సహాయం, సిసిటివి కంట్రోల్ రూమ్ల నిర్వహణ, ఆహార ప్యాకెట్ల తయారీ మరియు పంపిణీ, ఫేస్ మాస్క్ల తయారీ మరియు నిరుపేదలకు పంపిణీ మొదలైన కార్యక్రమాల్లో పాల్గొన్నారు. ఇటీవలి కేరళ, బీహార్ వరద సహాయ పనుల్లో స్వచ్ఛందంగా పాల్గొన్న ఎన్సిసి క్యాడెట్లను కూడా డిజి ఎన్సిసి అభినందించింది.
ప్రధాన మంత్రి కార్యాలయం
భారతదేశం లో అతి పెద్దదైన డ్రోన్ ఫెస్టివల్ - ‘భారత్ డ్రోన్మహోత్సవ్ 2022’ ను మే 27 న ప్రగతి మైదాన్ లో ప్రారంభించనున్న ప్రధాన మంత్రి
భారతదేశం లో అతిపెద్దదైన డ్రోన్ ఫెస్టివల్ - ‘భారత్ డ్రోన్ మహోత్సవ్ 2022’ ను ప్రధాన మంత్రి శ్రీ నరేంద్ర మోదీ మే 27వ తేదీ న ఉదయం 10 గంటల కు న్యూ ఢిల్లీ లోని ప్రగతి మైదాన్ లో ప్రారంభించనున్నారు.
కిసాన్ డ్రోన్ పైలట్ లతో ప్రధాన మంత్రి మాటామంతీ జరుపుతారు;ఓపన్ ఎయర్ డ్రోన్ విన్యాసాల ను కూడా ఆయన తిలకిస్తారు; అంతే కాక, డ్రోన్ ప్రదర్శన కేంద్రం లో డ్రోన్ స్టార్ట్-అప్స్ తో ప్రధాన మంత్రి చర్చిస్తారు.
భారత్ డ్రోన్ మహోత్సవ్ 2022’ ను రెండు రోజుల పాటు మే 27వ తేదీ, మే 28వ తేదీ లలో నిర్వహించనున్నారు. మహోత్సవం లో ప్రభుత్వ అధికారులు, విదేశీ దౌత్యవేత్త లు, సాయుధ బలగాలు, కేంద్రీయ సాయుధ పోలీసు బలగాలు, పిఎస్ యు లు, ప్రైవేటు కంపెనీ లు మరియు డ్రోన్ స్టార్ట్-అప్స్ మొదలైన వి సహా 1600 కన్నా ఎక్కువ మంది ప్రతినిధులు పాలుపంచుకొంటారు. ప్రదర్శన లో 70కి పైగా ఎగ్జిబిటర్ లు డ్రోన్ యొక్క వివిధ ఉపయోగాల ను గురించి కళ్ళ కు కడతాయి. మహోత్సవం లో ఇతర కార్యక్రమాల కు తోడు, డ్రోన్ పైలట్ సర్టిఫికెట్ లను వర్చువల్ మాధ్యమం ద్వారా ప్రదానం చేయడం, ఉత్పత్తుల ను ప్రవేశపెట్టడం, సామూహిక చర్చ, డ్రోన్ ప్రయోగాలు, మేడ్ ఇన్ ఇండియా డ్రోన్ టాక్సీ యొక్క ప్రొటోటైపు ను ప్రదర్శించడం మొదలైన వాటిని చేర్చడం జరిగింది.
ప్రధాన మంత్రి కార్యాలయం
ఝాన్సీలోని అంతర్జాతీయ స్థాయి రైల్వే స్టేషన్తో నగరంసహా సమీప ప్రాంతాల్లో పర్యాటక-వాణిజ్యాభివృద్ధికి మరింత ఉత్తేజం: ప్రధానమంత్రి
ఝాన్సీలో అంతర్జాతీయ ప్రమాణాలతో సుందరంగా రూపుదిద్దుకున్న రైల్వే స్టేషన్ వల్ల నగరంతోపాటు సమీప ప్రాంతాల్లో పర్యాటక-వాణిజ్యాభివృద్ధికి మరింత ఉత్తేజం లభిస్తుందని ప్రధానమంత్రి శ్రీ నరేంద్ర మోదీ అన్నారు. దేశమంతటా ఆధునిక స్టేషన్ల రూపకల్పనకు ప్రభుత్వం చేస్తున్న కృషిలో భాగంగా ఝాన్సీని ఆధునికీకరించినట్లు శ్రీ మోదీ పేర్కొన్నారు.
బుందేల్ ఖండ్ ప్రజల ప్రయోజనార్థం ఝాన్సీ స్టేషన్కు అంతర్జాతీయ స్థాయి కల్పించే పథకానికి ప్రధానమంత్రి శ్రీ నరేంద్ర మోదీ ఆమోదం తెలపడంపై ఆయనతోపాటు రైల్వేశాఖ మంత్రి శ్రీ అశ్వనీ వైష్ణవ్కు కూడా ఝాన్సీ ఎంపీ శ్రీ అనురాగ్ శర్మ కృతజ్ఞతలు తెలుపుతూ ట్వీట్ చేశారు.
ఉత్రప్రదేశ్లోని ఝాన్సీ నగరానికి ప్రాతినిధ్యం వహిస్తున్న ఆయన ట్వీట్పై స్పందిస్తూ ప్రధానమంత్రి పంపిన సందేశంలో:
“దేశవ్యాప్తంగా ఆధునిక రైల్వే స్టేషన్లను రూపుదిద్దే మా కృషిలో ఇదొక అంతర్భాగం. ఈ నేపథ్యంలో ఝాన్సీ స్టేషన్ అభివృద్ధి ఈ నగరంసహా పరిసర ప్రాంతాల్లో పర్యాటకం, వాణిజ్య రంగాలకు మరింత ఊపు లభిస్తుంది” అని పేర్కొన్నారు.
విద్యుత్తు మంత్రిత్వ శాఖ
లేలో ప్రయోగాత్మక ప్రాతిపదికన ఇంట్రాసిటీ హైడ్రోజెన్ బస్సులు ప్రారంభం
లదాఖ్ ను కర్బన వ్యర్థాల రహితంగా చేయడం లక్ష్యంగా ఎన్ టిపిసి హైడ్రోజెన్ ఇంధనం స్టేషన్లు, సోలార్ ప్లాంట్ ప్రారంభించడంతో పాటు లేలో ఐదు ఇంట్రా సిటీ రూట్లలో ఫ్యుయెల్ సెల్ బస్సులు అందుబాటులోకి తెస్తోంది.
మూడు నెలల పాటు జరిగే క్షేత్రస్థాయి పరీక్షలు, ఇతర చట్టపరమైన విధానాల కోసం 2023 ఆగస్టు 17వ తేదీన తొలి హైడ్రోజెన్ బస్సు లే చేరింది. ప్రజలు తిరిగే రోడ్లపై హైడ్రోజెన్ బస్సులు ప్రవేశపెట్టడం దేశంలో ఇదే ప్రథమం.
11,562 అడుగుల ఎత్తులో గ్రీన్ హైడ్రోజెన్ మొబిలిటీ ప్రాజెక్టు చేపట్టడం కూడా ఇదే ప్రథమం. దీనికి అవసరం అయిన పునరుత్పాదక ఇంధనం అందించడం కోసం 1.7 మెగావాట్ల సామర్థ్యం గల సోలార్ ప్లాంట్ కూడా ఏర్పాటు చేశారు. కొండప్రాంతాల్లోని అత్యంత ఎత్తైన ప్రదేశాల్లో ఉండే సబ్ జీరో ఉష్ణోగ్రతలో కూడా పని చేయగల విధంగా ఫ్యుయెల్ సెల్ బస్సులు డిజైన్ చేయడం ఈ ప్రాజెక్టు ప్రత్యేకత.
2032 నాటికి 60 గిగావాట్ల పునరుత్పాదక ఇంధన లక్ష్యం సాధించే దిశగా ఎన్ టిపిసి ముందుకు సాగుతోంది. తద్వారా గ్రీన్ హైడ్రోజెన్ టెక్నాలజీ, ఇంధన నిల్వ విభాగంలో ప్రధాన కంపెనీగా మారాలనుకుంటోంది. ఈ లక్ష్య సాధనలో భాగంగా హైడ్రెజెన్ మిశ్రమం, కర్బన్ కాప్చర్, ఇవి బస్సులు, స్మార్ట్ ఎన్ టిపిసి టౌన్ షిప్ ఏర్పాటు వంటి చర్యలు తీసుకుంటోంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 204.84 కోట్ల డోసులు  అందించారు
గత 24 గంటల్లో 23,49,651 డోసులు అందించారు
దేశవ్యాప్త క్రియాశీల కేసుల సంఖ్య 1,37,057
మొత్తం కేసుల్లో క్రియాశీల కేసులు 0.31%
ప్రస్తుత రికవరీ రేటు 98.49%
గత 24 గంటల్లో 19,823 మంది కోలుకున్నారు. దీంతో, కోలుకున్నవారి మొత్తం సంఖ్య 4,34,03,610 కు పెరిగింది.
గత 24 గంటల్లో 17,135 కొత్త కేసులు నమోదయ్యాయి.
రోజువారీ పాజిటివిటీ రేటు 3.69%
వారపు పాజిటివిటీ రేటు 4.67%
గత 24 గంటల్లో చేసిన 4,64,919 కొవిడ్ పరీక్షలతో కలిపి ఇప్పటివరకు 87.63 కోట్ల పరీక్షలు చేశారు.
ఉక్కు మంత్రిత్వ శాఖ
ఉక్కు ,పౌర విమానయాన శాఖ మంత్రి శ్రీ జ్యోతిరాదిత్య ఎం. సింధియా అధ్యక్షతన ఇంటిగ్రేటెడ్ స్టీల్ ప్లాంట్స్ , సెకండరీ సెక్టార్ ఇండస్ట్రీ సలహా కమిటీల తొలి సమావేశం
కేంద్ర ఉక్కు , పౌర విమానయాన శాఖ మంత్రి శ్రీ జ్యోతిరాదిత్య ఎమ్. సింధియా నిన్న ఇంటిగ్రేటెడ్ స్టీల్ ప్లాంట్లు , సెకండరీ స్టీల్ పరిశ్రమ సలహా కమిటీల సమావేశానికి అధ్యక్షత వహించారు.ఈ సమావేశానికి ఉక్కు, గ్రామీణాభివృద్ధి శాఖ స హాయ మంత్రి శ్రీ
ఫగన్ సింగ్ కులస్తే కూడా హాజరయ్యారు. ఉక్కు పరిశ్రమకు చెందిన ప్రముఖ సభ్యులు, సంఘాలు, విద్యావేత్తలు, ప్రభుత్వం నుండి సీనియర్ రిటైర్డ్ అధికారులు ఈ కమిటీలలో సభ్యులుగా ఉన్నారు.
ఉక్కు రంగానికి సంబంధించిన ముఖ్యమైన అంశాలపై ఈ కమిటీలు చర్చించాలని నిన్న జరిగిన మొదటి సమావేశంలో నిర్ణయించారు.
కమిటీ సభ్యులను ఉద్దేశించి మంత్రి
ప్రసంగిస్తూ, నిర్ణయం తీసుకోవడాన్ని
భాగస్వామ్యం చేయడమే ప్రభుత్వ మంత్రం అని ఉద్ఘాటించారు. లాజిస్టిక్స్, బొగ్గు - గనులు, రాష్ట్ర ప్రభుత్వాలు మొదలైన వాటితో సహా అనేక ఇతర రంగాల మధ్య చాలా పరస్పర చర్య ఉంది. సలహా కమిటీల ఏర్పాటు ఉద్దేశ్యం ఏమిటంటే, వాటాదారుల నుండి నేరుగా సమస్యలను మరియు చర్యలను వినడానికి వాటాదారుల క్రియాశీల భాగస్వామ్యాన్ని నిర్ధారించడం. , ఇది ఉక్కు రంగ విజయాన్ని నిర్ధారిస్తుంది.
ప్రాధాన్యతా క్రమంలో వ్యవహరించాల్సిన సమస్యలను రెండు సలహా కమిటీలు గుర్తించాయి.
అడ్వైజరీ కమిటీలలో క్రియాశీలకంగా పాల్గొనాలని శ్రీ జ్యోతిరాదిత్య ఎమ్. సింధియా పరిశ్రమను కోరారు. ఈ రంగానికి ఉమ్మడిగా ఉన్న సమస్యలను పరిష్కరించడానికి ముందుకు సాగాలనే పరిశ్రమ ఆకాంక్ష పై సమావేశాల నిర్వహణ క్రమం ఆధారపడి ఉంటుందని అన్నారు.
మంత్రికి ధన్యవాదాలు తెలుపుతూ, కమిటీల ఏర్పాటు ఆలోచనను కమిటీ సభ్యులు స్వాగతించారు. ఈ రంగం బలమైన అభివృద్ధికి , జాతీయ ఉక్కు విధానం 2017 లో నిర్దేశించిన లక్ష్యాలను సాధించడానికి పూర్తి సహకారం అందిస్తామని హామీ ఇచ్చారు.
ప్రధాన మంత్రి కార్యాలయం
జి-7 శిఖర సమ్మేళనం సందర్భం లో కెనడా ప్రధాని తో సమావేశమైన ప్రధాన మంత్రి శ్రీ నరేంద్ర మోదీ
ప్రధాన మంత్రి శ్రీ నరేంద్ర మోదీ కెనడా ప్రధాని శ్రీ జస్టిన్ ట్రూడో తో కలసి జి-7 శిఖర సమ్మేళనం సందర్భం లో 2022 జూన్ 27 న జర్మనీ లోని శ్లాస్ ఎల్మౌ లో ఒక ద్వైపాక్షిక సమావేశాన్ని నిర్వహించారు.
ఉమ్మడి విలువలు కలిగిన బలమైన ప్రజాస్వామ్యదేశాల నేతలు గా ఇద్దరు నేతల మధ్య ఒక ఫలప్రదమైన సమావేశం జరిగింది. సమావేశ క్రమం లో, నేతలు ఇరువురు భారతదేశం- కెనడా ద్వైపాక్షిక సంబంధాల ను గురించి చర్చించడం తో పాటుగా, వ్యాపార సంబంధాల ను మరియు ఆర్థిక సంబంధాల ను మరింత గా బలపరచుకోవడం, రక్షణ మరియు ఉగ్రవాదాని కి ఎదురొడ్డి నిలవడం తో పాటుగా ప్రజల మధ్య సంబంధాల ను ఇప్పటి కంటే పరిపక్వంగా తీర్చిదిద్దాలి అనే అంశం లో సైతం సమ్మతి ని వ్యక్తం చేశారు.
వారు పరస్పర హితం ముడిపడినటువంటి ప్రపంచ అంశాలు మరియు ప్రాంతీయ అంశాల పైన కూడా ఒకరి అభిప్రాయాల ను మరొకరి కి వెల్లడించుకొన్నారు.(
యు పి ఎస్ సి
యు.పి.ఎస్.సి. సివిల్ సర్వీసెస్  పరీక్ష - 2020 మరియు ఇండియన్ ఫారెస్ట్ సర్వీస్ పరీక్ష - 2020
పరీక్షా కేంద్రం ఎంపికను సమర్పించడానికి అభ్యర్థులకు నోటీసు
యూనియన్ పబ్లిక్ సర్వీస్ కమిషన్ 05.06.2020 తేదీన ప్రచురించిన సవరించిన పరీక్షా కార్యక్రమం ప్రకారం, సివిల్ సర్వీసెస్  పరీక్ష, 2020 [ఇండియన్ ఫారెస్ట్ సర్వీస్  పరీక్ష, 2020 తో సహా] 04.10.2020 తేదీ ఆదివారం రోజున భారతదేశమంతటా నిర్వహిస్తుంది.
ఇండియన్ ఫారెస్ట్ సర్వీస్  పరీక్ష, 2020 తో సహా సివిల్ సర్వీసెస్  పరీక్ష, 2020 కి అభ్యర్థులు పెద్ద సంఖ్యలో దరఖాస్తు చేసుకున్న కారణంగానూ, అభ్యర్థులలో ఎక్కువ మంది, తమ కేంద్రాలను మార్చవలసిందిగా కోరుతూ సమర్పించిన అభ్యర్థనలను దృష్టిలో ఉంచుకుని, అభ్యర్థులు, తమ పరీక్షా కేంద్రాలను సవరించుకోవడానికి వీలుగా అవకాశం ఇవ్వాలని కమీషన్ నిర్ణయించింది. దీనితో పాటు, సివిల్ సర్వీసెస్  పరీక్ష, 2020 మరియు ఇండియన్ ఫారెస్ట్ సర్వీస్  పరీక్ష, 2020 లకు హాజరయ్యే అభ్యర్థులకు కూడా తమ పరీక్షా కేంద్రాలను సవరించుకునే అవకాశం కల్పించారు. అయితే, అదనపు అభ్యర్థులకు వసతి కల్పించడానికి వీలుగా, ఆయా కేంద్రాలు తెలియజేసిన అదనపు / మెరుగైన సామర్థ్యానికి అనుగుణంగా అభ్యర్థుల విజ్ఞప్తులు పరిగణించబడతాయి.
అభ్యర్థులు తాము ఎంపిక చేసుకున్న కేంద్రాలతో కూడిన విజ్ఞప్తులను కమీషన్ వెబ్ సైట్ https://upsconline.nic.in కు చెందిన సంబంధిత విండో ద్వారా రెండు దశల్లో అనగా 2020 జూలై, 7వ తేదీ నుండి 13వ తేదీ సాయంత్రం 6 గంటల వరకు మరియు 2020 జూలై, 20వ తేదీ నుండి 24వ తేదీ సాయంత్రం 6 గంటల వరకు సమర్పించవచ్చు. అవసరమైతే, అభ్యర్థులు, కమీషన్ వెబ్సైట్ను సందర్శించి, తాము ఎంపిక చేసుకున్న కేంద్రాల వివరాలతో కూడిన అభ్యర్థనలను సమర్పించుకోవచ్చు.
"మొదటి-దరఖాస్తు-మొదటి కేటాయింపు" ప్రాతిపదిక సూత్రం ఆధారంగా కేంద్రాలలో మార్పు కోసం వారి అభ్యర్థనలు పరిగణించబడతాయని అభ్యర్థులు దయచేసి గమనించాలి. [ఇది కమిషన్ యొక్క అన్ని పరీక్షలలో అనుసరించబడుతుంది. మరియు ఈ విషయం సివిల్ సర్వీసెస్  పరీక్ష, 2020 మరియు ఇండియన్ ఫారెస్ట్ సర్వీస్ పరీక్ష, 2020 నోటీసులతో కూడా పేర్కొనబడింది] మరియు ఒక నిర్దిష్ట కేంద్రం యొక్క సామర్థ్యం నిండిన తర్వాత, ఆ కేంద్రంలో అవకాశం స్తంభింపచేయబడుతుంది. సీలింగ్ కారణంగా, తమకు నచ్చిన కేంద్రాన్ని పొందలేని అభ్యర్థులు, మిగిలిన కేంద్రాల నుండి మాత్రమే ఒక కేంద్రాన్ని ఎన్నుకోవాల్సి ఉంటుంది.
సివిల్ సర్వీసెస్  పరీక్ష, 2020 నోటీసు నెంబరు: 05/2020-సి.ఎస్.పి., తేదీ: 12/02/2020 మరియు ఇండియన్ ఫారెస్ట్ సర్వీస్ పరీక్ష, 2020 నోటీసు నెంబరు: 06/2020-ఐ.ఎఫ్.ఓ.ఎస్., తేదీ: 12/02/2020 లలో పేర్కొన్న షరతులు మరియు అర్హతల్లో ఎటువంటి మార్పు లేదు.
పై వాటితో పాటు, అభ్యర్థుల కోసం, కమిషన్ వెబ్సైట్ https://upsconline.nic.in లో ఒక ఉపసంహరణ విండోను కూడా 2020 ఆగష్టు 1వ తేదీ నుండి 8వ తేదీ వరకు కమీషన్ అందుబాటులోకి తెస్తుంది.
దరఖాస్తు ఉపసంహరణ యొక్క అన్ని నిబంధనలు మరియు షరతులు సివిల్ సర్వీసెస్  పరీక్ష, 2020 నోటీసు నెంబరు: 05/2020-సి.ఎస్.పి., తేదీ: 12/02/2020 మరియు ఇండియన్ ఫారెస్ట్ సర్వీస్ పరీక్ష, 2020 నోటీసు నెంబరు: 06/2020-ఐ.ఎఫ్.ఓ.ఎస్., తేదీ: 12/02/2020 లో పేర్కొన్న విధంగానే ఉంటాయి.
అభ్యర్థి తమ దరఖాస్తును ఉపసంహరించుకున్న అనంతరం, భవిష్యత్తులో ఎట్టి పరిస్థితుల్లోనూ దాన్ని పునరుద్ధరించడం కుదరదని అభ్యర్థులు గమనించాలి.